wannaphong/clean_thaiwikipedia huggingface dataset:
# วัดคอกช้างเผือก
วัดคอกช้างเผือก   ตำบลไชยราช  อำเภอบางสะพานน้อย จังหวัดประจวบคีรีขันธ์  เป็นชนิดวัดราษฎร์  สังกัดคณะสงฆ์มหานิกาย 

 ประวัติ 
วัดคอกช้างเผือก ประมาณปี พ.ศ 2509 - 2510 สถานที่แห่งนี้ยังเป็นป่าดงดิบสมบูรณ์  ได้มีผู้ที่ทำคอกช้าง ณ บริเวณฐานป่าไม้ที่ตั้งอยู่ปัจจุบันและมีช้างมาเข้าคอก ควาญช้างสามารถจับได้ 1 เชือก ผู้ชำนาญทางด้านดูลักษณะช้างเห็นแล้วจึงทราบว่าเป็นช้างเผือก มีบารมีสูงไม่คู่ควรที่ประชาชนทั่วไปจะสามารถเลี้ยงได้ จึงนำช้างมอบให้ทางเจ้าเมืองผู้มีอำนาจเพื่อถวายให้พระเจ้าแผ่นดิน ที่ดินบริเวณแห่งนี้ชาวบ้านจึงเรียกว่า คอกอ้ายเผือก ตลอดมาจนเดี๋ยวนี้ จนถึงปี พ.ศ. 2521 ได้เริ่งสร้างสำนักสงฆ์ขึ้นจึงได้ตั้งชื่อตามสถานท่ตั้งที่พักสงฆ์ว่า ที่พักสงฆ์คอกอ้ายเผือก ภายหลังได้ตั้งเป็นวัด จึงเปลี่ยนชื่อมาเป็นวัดคอกช้างเผือก

 ลำดับเจ้าอาวาสและหัวหน้าที่พักสงฆ์ 
 <center>ลำดับเจ้าอาวาส</center> ลำดับที่ รายนาม/สมณศักดิ์  เริ่มวาระ สิ้นสุดวาระ  หมายเหตุ1พระอาจารย์ผิน พ.ศ. 2521  พ.ศ. 2522  2พระอาจารย์เฉลียว พ.ศ. 2523  พ.ศ. 2524  3พระอาจารย์เฉยพ.ศ. 2524  พ.ศ. 2526  4พระอาจารย์ชื่น พ.ศ. 2526  พ.ศ. 2528 5พระอาจารย์พร พ.ศ. 2528  พ.ศ. 2531  6พระอาจารย์หล้า รกจิตฺโตพ.ศ. 2531  พ.ศ. 2546 7พระอาจารย์สมพู พ.ศ. 2546  พ.ศ. 2548  8พระอาจารย์อำพล เปสโลพ.ศ. 2549  พ.ศ. 2550  9  พระอธิการมนัส  สจฺจญาโณ พ.ศ. 2551  - ปัจจุบัน
# ศูนย์การกีฬาจังหวัดฮิโรชิมะ
ศูนย์การกีฬาจังหวัดฮิโรชิมะ  เป็นสนามกีฬาในร่ม ตั้งอยู่ที่ฮิโรชิมะ ประเทศญี่ปุ่น สนามกีฬานี้ได้รับการสร้างขึ้นใหม่ใช้สำหรับการแข่งขันกีฬาเอเชียนเกมส์ 1994 และได้เป็นเจ้าภาพของการแข่งขันวอลเลย์บอลชิงแชมป์โลก 2006 และบาสเก็ตบอลชิงแชมป์โลก 2006

สิ่งอำนวยความสะดวก
 สนามกีฬาหลัก ฮิโรชิมะ กรีน อารีนา (広島グリーンアリーナ)
 สนามกีฬารอง
 บุโดะ อารีนา - ใช้แข่งยูโด และเค็นโด
 ฟิตเนสพลาซ่า 
 ห้องฝึกอบรม
 สระว่ายน้ำ
 สตูดิโอ
 ศูนย์บริการสุขภาพ
 ห้องประชุม
 ศูนย์ข้อมูลกีฬา
 มิซูโนะช็อป
 ร้านอาหาร
 ร้านขายของ

การเดินทาง
 รถโดยสารประจำทางฮิโรชิมะ
 รถไฟสายอัสตรัม
 รถไฟฟ้าสายหลักฮิโรเด็ง และ สายอูจินะฮิโรเด็ง

แหล่งข้อมูลอื่น

 

ฮิโรชิมะ
หมวดหมู่:สนามวอลเลย์บอลในประเทศญี่ปุ่น
หมวดหมู่:สนามบาสเกตบอลในประเทศญี่ปุ่น
หมวดหมู่:สิ่งก่อสร้างในฮิโรชิมะ
หมวดหมู่:สนามมวยในประเทศญี่ปุ่น
# เพอร์ โดย เคที เพร์รี
เพอร์ โดย เคที เพร์รี  เป็นน้ำหอมที่สร้างสรรค์โดยนักร้องอเมริกัน เคที เพร์รี และบริษัทจีแกนติก พาร์ฟุมส์ เนื่องจากเคทีเป็นคนรักแมวจึงทำให้เธอตัดสินใจสร้างน้ำหอมและรูปแบบดังกล่าวออกมา แม้ว่าแรงบันดาลใจที่มีต่อขวดน้ำหอมมาจากผลิตภัณฑ์น้ำหอมชนิดอื่นทั่วโลก เพอร์มีกลิ่นหอมหลากหลายกลิ่น รวมถึงกลิ่นผลไม้สกุลส้มด้วย น้ำหอมออกจำหน่ายในเดือนพฤศจิกายน ค.ศ. 2010 บรรจุขวดรูปแมวสีม่วง เพอร์มีขนาด 1.7 ออนซ์ และ 3.4 ออนซ์ ราคา 35 - 45 ดอลลาห์สหรัฐสำหรับขวดเล็ก และราคา 65 ดอลลาห์สหรัฐสำหรับขวดใหญ่
# เดอะวันแด้ตก็อตอะเวย์ (เพลงเคที เพร์รี)
"เดอะวันแด้ตก็อตอะเวย์"  เป็นเพลงของนักร้องอเมริกัน เคที เพร์รี จากสตูดิโออัลบั้มลำดับที่สาม ทีนเอจดรีม (ค.ศ. 2010) เพลงโปรดิวซ์โดยดร.ลู้ก และแมกซ์ มาร์ติน และทั้งสองคนนี้ร่วมเขียนเพลงกับเพร์รีด้วย เพลงเป็นแนวป็อปบัลลาดจังหวะปานกลาง เนื้อหาเกี่ยวกับความรักที่หายไป เนื้อเพลงอ้างอิงถึงวงร็อก เรดิโอเฮด และความสัมพันธ์ของจอห์นนี แคช และจูน คาร์เตอร์ แคช เพื่อแสดงถึงความสัมพันธ์ที่เหนียวแน่น "เดอะวันแด้ตก็อตอะเวย์" ได้รับคำชมเป็นส่วนมากจากนักวิจารณ์ดนตรีซึ่งยกย่องในโทนเสียงที่จริงจังของเพร์รี เพลงออกจำหน่ายในเดือนตุลาคม ค.ศ. 2011 โดยแคปิตอลเรเคิดส์ เป็นซิงเกิลลำดับที่หกของอัลบั้ม

"เดอะวันแด้ตก็อตอะเวย์" ขึ้นสูงสุดที่อันดับ 3 บนชาร์ตบิลบอร์ดฮอต 100 ทำให้อัลบั้มทีนเอจดรีมเป็นอัลบั้มที่เจ็ดในประวัติศาสตร์ 53 ปีของชาร์ตที่มีเพลงขึ้นสิบอันดับแรกถึง 6 เพลงเป็นอย่างน้อย ซิงเกิลดังกล่าวยังขึ้นอันดับหนึ่งบนชาร์ตฮอตแดนซ์คลับซองส์ อดัลต์ท็อป 40 และเมนสตรีมท็อป 40 ด้วย

มิวสิกวิดีโอของเพลงกำกับโดยฟลอเรีย ซิจิสมอนดิ และเผยแพร่ครั้งแรกในเดือนพฤศจิกายน ค.ศ. 2011 ได้นักแสดงอย่าง ดิเอโก ลูนา มาร่วมแสดงด้วย เพลงเวอร์ชันรีมิกซ์ได้ บี.โอ.บี มาร้องร่วม ออกจำหน่ายทางดิจิทัลในวันที่ 20 ธันวาคม ค.ศ. 2011iTunes - Music - The One That Got Away (feat. B.o.B) - Single by Katy Perry. Itunes.apple.com (2011-12-20). Retrieved on 2012-06-05. เพลงเวอร์ชันอคูสติกออกจำหน่ายทางดิจิทัลในวันที่ 16 มกราคม ค.ศ. 2012 และรวมอยู่ในอัลบั้ม ทีนเอจดรีม: เดอะคอมพลีตคอนเฟกชัน ด้วย เพลงยังถูกนำมาร้องใหม่โดยนักร้องมากมาย เช่น ริชาร์ด มากซ์, จอร์แดน พรูอิตต์ และซีลีนา โกเมซ & เดอะซีน
# อันคอนดิชันเนิลลี
"อันคอนดิชันเนิลลี"  เป็นเพลงของนักร้องอเมริกัน เคที เพร์รี จากสตูดิโออัลบั้มลำดับที่สี่ ปริซึม (ค.ศ. 2013) เพร์รีร่วมเขียนเพลงกับโปรดิวเซอร์อย่าง ดร.ลู้ก แมกซ์ มาร์ติน และเซอร์คัต เพลงเป็นเพลงลำดับที่ห้าในอัลบั้มและออกจำหน่ายเป็นซิงเกิลที่สองในวันที่ 16 ตุลาคม ค.ศ. 2013 ในวันต่อมา เพลงมีให้สำหรับสตรีมมิงออนไลน์พร้อม ๆ ไปกับเพลงที่เหลือในอัลบั้ม เพลงออกจำหน่ายออนไลน์วันที่ 22 ตุลาคม ค.ศ. 2013 เนื้อเพลงพูดถึงการยอมรับข้อเสียของคนรักด้วยความรักที่ไม่มีเงื่อนไข เพลงได้รับคำชมมากมายจากนักวิจารณ์เพลง

"อันคอนดิชันเนิลลี" ประสบความสำเร็จทั่วโลกในระดับหนึ่ง ติดชาร์ต 20 และ 30 อันดับสูงสุดใน 14 ประเทศ รวมถึงอันดับที่ 14 บนชาร์ตบิลบอร์ดฮอต 100 เพลงดังกล่าวยังเป็นเพลงที่ 13 ที่ขึ้น 10 อันดับแรกบนชาร์ตบิลบอร์ดป็อปซองส์ มิวสิกวิดีโอออกเผยแพร่วันที่ 19 พฤศจิกายน ค.ศ. 2013 นำเสนอฉากหลายฉากที่มีนักเต้นรำและเพร์รีกำลังร้องเพลงท่ามกลางหิมะ
# เคที ฮัดสัน (อัลบั้ม)
เคที ฮัดสัน  เป็นสตูดิโออัลบั้มเปิดตัวของนักร้องอเมริกัน เคที ฮัดสัน ต่อมาใช้ชื่อในวงการว่า เคที เพร์รี อัลบั้มออกจำหน่ายวันที่ 8 กุมภาพันธ์ ค.ศ. 2001 โดยสังกัดเรดฮิลล์เรเคิดส์ อัลบั้มมีเพลงแนวคริสเตียนร็อก และดนตรีคริสเตียนร่วมสมัย มีเนื้อร้องพูดถึงเกี่ยวกับวัยผู้ใหญ่และวัยเด็ก และศรัทธาที่ฮัดสันมีต่อพระเจ้า คำวิจารณ์จากอัลบั้มเป็นแบบคละกันและขายได้น้อยกว่า 200 หน่วย หลังจากที่ฮัดสันได้รับความนิยมมากขึ้น ความต้องการอัลบั้มนี้ก็มีเพิ่มขึ้น และออกจำหน่ายทางไอทูนส์ในเดือนมิถุนายน ค.ศ. 2012
# ชิซาโตะ ทาเกมูระ
ชิซาโตะ ทาเกมูระ (; 30 สิงหาคม ค.ศ. 1987 –) เป็นนักกอล์ฟอาชีพ ซึ่งเป็นนักกีฬาที่เกิดในจังหวัดโอซากะ และสำเร็จการศึกษาจากโรงเรียนมัธยมต้นฟูกูอิ เธอมีส่วนสูงที่ 160 ซม. น้ำหนัก 55 กก. และมีขนาด อกเอวสะโพก อยู่ที่ 92 - 63 - 96 ซม.http://www.golfdigest.co.jp/digest/column/special_article/golulu/007.html  นอกจากนี้ เธอยังเป็นสมาชิกของหน่วยโกรูรุ

เธอเป็นลูกสาวคนที่สองในจำนวนพี่น้องที่มีอยู่สามคน โดยมีพี่สาวเป็นนักแสดงหญิงชื่อไอมิ ทาเกมูระ และน้องสาวเป็นนักกอล์ฟอาชีพหญิงชื่อมาโกโตะ ทาเกมูระ และเธอได้เริ่มเล่นกอล์ฟตั้งแต่อายุ 9 ปี ปัจจุบัน ชิซาโตะได้รับการสนับสนุนโดยเจทีบี คอร์ปอเรชัน ซึ่งเป็นบริษัทท่องเที่ยวชั้นนำ เช่นเดียวกับมาโกโตะผู้เป็นน้องสาวJTB西日本 女子プロゴルファー竹村姉妹（千里選手・真琴選手）と所属契約を締結 - JTB西日本・2010年1月28日

 ความสำเร็จ 
 ค.ศ. 2003 - 16px ผู้ชนะ กอล์ฟชิงแชมป์เยาวชนเขตคันไซ (ฤดูใบไม้ผลิ)
 ค.ศ. 2004 - 16px ผู้ชนะ กอล์ฟชิงแชมป์เยาวชนเขตคันไซ (ฤดูใบไม้ผลิ)
# มาโกโตะ ทาเกมูระ
มาโกโตะ ทาเกมูระ (11 พฤษภาคม ค.ศ. 1990 –) เป็นนักกอล์ฟอาชีพหญิงชาวญี่ปุ่นน่าจับน่าหยิก โปรสาวแดนปลาดิบ มาโกโตะ ทาเคมูระ - Sport 

 ชีวิตส่วนตัว 
มาโกโตะ ทาเกมูระ เกิดที่ไดโต จังหวัดโอซากะ เธอเป็นลูกสาวคนที่สามในจำนวนพี่น้องที่มีอยู่สามคน โดยมีพี่สาวคนโตเป็นนักแสดงหญิงชื่อไอมิ ทาเกมูระ ส่วนพี่สาวคนรองเป็นนักกอล์ฟอาชีพหญิงชื่อชิซาโตะ ทาเกมูระ ในสังกัดโควะ

 ประวัติ 
มาโกโตะ ทาเกมูระ เริ่มเข้าแข่งขันกอล์ฟตั้งแต่เมื่อครั้งยังเป็นนักเรียนระดับชั้นประถมศึกษา โดยในปี ค.ศ. 2001 และ ค.ศ. 2002 เธอได้เข้าแข่งขันกอล์ฟรายการชิงแชมป์ประถมศึกษา ของเขตคันไซ ส่วนใน ค.ศ. 2004 เธอได้เข้าแข่งขันกอล์ฟรายการชิงแชมป์มัธยมศึกษาแห่งชาติ โดยได้รับอันดับที่ 30 ของเขตคันไซในระดับเยาวชน ในปี ค.ศ. 2005 เธอเป็นผู้ชนะการแข่งขันกอล์ฟเยาวชนชิงชนะเลิศแห่งประเทศญี่ปุ่น ในประเภทหญิง รุ่นอายุ 12 - 14 ปี และในปีเดียวกัน เธอได้ร่วมการแข่งขันระดับอาชีพในรายการทัวร์ของสมาคมกอล์ฟอาชีพสตรีแห่งประเทศญี่ปุ่น (เจแอลพีจีเอ) ซึ่งในปี ค.ศ. 2005 เธอยังได้ประสบความสำเร็จกับรายการสตูดิโอลิซเลดีส์โอเพน, เมจิช็อคโกแลตคัพ นับว่าเธอเป็นความหวังที่ดีสำหรับอนาคต

ครั้งหนึ่ง ในปี ค.ศ. 2008 เธอได้ชนะการแข่งขันเอ็นอีซี คะรุอิซะวะ 72 ของเจแปนวีเมนส์โอเพนกอล์ฟแชมเปียนชิพ และได้อันดับที่ 12 ในการแข่งขันเมจิช็อคโกแลตคัพ รวมถึงได้รับการโฆษณาผ่านสื่อบิจินซุงิรุโจะชิกอล์ฟ (นักกอล์ฟสาวสวย)

เดือนกรกฎาคม ค.ศ. 2009 เธอได้เข้าร่วมแข่งขันเจแอลพีจีเอ โดยสามารถผ่านรอบทดสอบได้เป็นครั้งแรก竹村真琴は4位タイで合格/プロテスト  - sanspo.com・2009年7月30日 และในเดือนกันยายนของปีเดียวกันนี้ เธอได้รับการเปิดตัวครั้งแรก ในการแข่งขันโปรทัวร์รายการโทไกคลาสสิก竹村真琴、予選落ち「全然ダメ」/国内女子  - sanspo.com・2009年9月20日

มาโกโตะ ทาเกมูระ ยังได้รับความสนใจจากสื่ออย่างสูงในรูปโฉมของเธอ รวมถึงได้มีการเซ็นสัญญากับทางผู้ผลิตอุปกรณ์กอล์ฟที่ได้รับความนิยมในการสวมใส่ โดยแบรนด์แรกที่เธอได้ทำการสวมใส่คือเลอคอคสปอร์ตทีฟของเดสเซนเต竹村真琴「丈の短い服着たい」 デサントとウエア契約  - 中日スポーツ・2009年9月29日 ตลอดจนได้มีการลงนามในการใช้ไม้กอล์ฟของเทย์เลอร์เมด อาดิดาส กอล์ฟ (ซึ่งรวมถึงหมวก, กระเป๋าแคดดี้ และรองเท้าของอาดิดาส)TMaG竹村真琴と契約 - ゴルフダイジェストオンライン・2009年10月20日 จากนั้น ในเดือนมกราคม ค.ศ. 2010 เธอได้เซ็นสัญญากับทางเจทีบี ของประเทศญี่ปุ่น

ปี ค.ศ. 2011 เธอได้รับการจัดอันดับจากการแข่งขันคัดเลือก (Qualifying Tournament) หรือที่เรียกกันในแบบอักษรย่อว่าคิวที (QT)
# โมเช แอเร็นส์
โมเช แอเร็นส์ (, ; 27 ธันวาคม ค.ศ. 1925 – 7 มกราคม ค.ศ. 2019) เป็นวิศวกรการบิน นักวิจัย อดีตนักการทูตและนักการเมืองชาวอิสราเอล 

ในระหว่างปี ค.ศ. 1973 - 1992 เขาเป็นสมาชิกสภานิติบัญญัติของประเทศอิสราเอล (Knesset) หลายสมัยติดต่อกัน (คณะที่ 8 - 12) และสมัยสุดท้ายในปี ค.ศ. 1999 - 2003 คณะที่ 15  

นอกจากนี้เขายังเคยดำรงตำแหน่งรัฐมนตรีว่าการกระทรวงกลาโหม 3 ครั้ง รัฐมนตรีว่าการกระทรวงการต่างประเทศ นักการทูตอิสราเอลในประเทศสหรัฐอเมริกา และเป็นศาสตราจารย์ที่ Technion ในไฮฟาMoshe Arens: Particulars Knesset websiteMAN IN THE NEWS; ISRAELI HAWK IS NEW ENVOYDocument about Moshe Arens from jpress.org.il
# เอสเอส รีพับลิก (1853)
เอสเอส รีพับลิก เป็นเรือจักรไอน้ำ อัปปางในเฮอร์ริเคนนอกชายฝั่งรัฐจอร์เจียในเดือนตุลาคม ค.ศ. 1865 ระหว่างทางไปนิวออร์ลีนส์
# วายด์อะเวก (เพลงเคที เพร์รี)
"วายด์อะเวก"  เป็นเพลงของนักร้องอเมริกัน เคที เพร์รี จากอัลบั้ม ทีนเอจดรีม: เดอะคอมพลีตคอนเฟกชัน เพลงแต่งโดยเพร์รี ดร.ลู้ก แมกซ์ มาร์ติน เซอร์คัต และบอนนี แม็กคี และโปรดิวซ์โดยลู้ก และเซอร์คัต เพื่อส่งเสริมภาพยนตร์อัตชีวประวัติของเพร์รีเรื่อง เคที เพร์รี: พาร์ตออฟมี โดยเฉพาะ เพลงออกอากาศตามสถานีวิทยุร่วมสมัยเมื่อวันที่ 22 พฤษภาคม ค.ศ. 2012 โดยสังกัดแคปิตอลเรเคิดส์ เป็นซิงเกิลที่สองและลำดับสุดท้ายจากอัลบั้ม "วายด์อะเวก" เป็นเพลงแนวเพาเวอร์บัลลาด ผสมผสานกับดนตรีอิเล็กทรอนิกส์และแดนซ์ป็อป เนื้อเพลงเตือนใจให้นึกถึงความเป็นจริงเกี่ยวกับการเลิกราและการเดินหน้าต่อไป

หลังจากออกจำหน่ายอัลบั้ม ทีนเอจดรีม: เดอะคอมพลีตคอนเฟกชัน เพลง "วายด์อะเวก" ได้รับคำวิจารณ์ว่าเป็นที่ชื่นชอบจากนักวิจารณ์เพลงที่ยกย่องเรื่องการผลิตเพลง ซิงเกิลประสบความสำเร็จ ขึ้นอันดับหนึ่งบนชาร์ตบิลบอร์ดฮอตแดนซ์คลับซองส์ และป็อปซองส์ ขึ้นอันดับสองบนชาร์ตบิลบอร์ดฮอต 100 เป็นซิงเกิลแรกของเพร์รีที่ทำเช่นนี้ได้ ในต่างประเทศ เพลงขึ้นสิบอันดับแรกในออสเตรเลีย สหราชอาณาจักร และเม็กซิโก มิวสิกวิดีโอกำกับโดยแลนซ์ เดรก นำเสนอเรื่องเล่าเหมือนนิทาน นำแสดงโดยเพร์รี และตัวเธอในวัยเด็ก วิดีโอยังอ้างอิงถึงซิงเกิลจากอัลบั้มทีนเอจดรีมหลายเพลง และซิงเกิล "พาร์ตออฟมี" ด้วย

 แหล่งข้อมูลอื่น
# ตัวปรับแต่งเกม
ตัวปรับแต่งเกม, ตัวปรับแต่ง, หรือ ม็อด (เป็นการแก้ไขหรือปรับแต่งตัวระบบโปรแกรมของวิดีโอเกมเพื่อจุดประสงค์ในการเปลี่ยนการทำงานให้ต่างออกไปจากเดิม ตัวปรับแต่งเกมสามารถสร้างได้สำหรับทุกประเภทของวิดีโอเกม แต่มักเป็นที่นิยมในวิดีโอเกมประเภทบุคคลแรก, เล่นตามบทบาท, และจำลองเวลาจริง ตัวปรับแต่งเกมมักสร้างขึ้นโดยผู้เล่นหรือผู้ใช้งาน ไม่ว่าจะเป็นวิดีโอเกมผู้เล่นคนเดียวหรือหลายคนก็ตาม ตัวปรับแต่งที่แก้ไขจุดบกพร่องจะเรียกว่า แพทช์แบบไม่เป็นทางการ
# จังหวัดบิ่ญถ่วน
บิ่ญถ่วน  เป็นจังหวัดหนึ่งของประเทศเวียดนาม ตั้งอยู่ในภูมิภาคชายฝั่งตอนกลางใต้ของประเทศเวียดนาม ไม่ไกลจากนครโฮจิมินห์ บางครั้งได้รับการจัดให้เป็นส่วนหนึ่งของภาคตะวันออกเฉียงใต้ บิ่ญถ่วนเป็นจังหวัดที่มีชื่อเสียงด้านทิวทัศน์และชายหาด นอกจากนี้ยังมีสถานที่ที่มีความสำคัญทางโบราณคดีอีกจำนวนหนึ่ง

แหล่งข้อมูลอื่น
 เว็บไซต์ทางการจังหวัดบิ่ญถ่วน 
 เว็บไซต์ข่าวท้องถิ่นจังหวัดบิ่ญถ่วน 

 
บิ่ญถ่วน
# จังหวัดนิญถ่วน
นิญถ่วน  เป็นจังหวัดหนึ่งของประเทศเวียดนาม ตั้งอยู่ในภูมิภาคชายฝั่งตอนกลางใต้ของประเทศเวียดนาม (บางครั้งถือเป็นส่วนหนึ่งของภาคตะวันออกเฉียงใต้)

เขตการปกครอง
จังหวัดนิญถ่วนประกอบด้วยนครประจำจังหวัด 1 นคร (ฟานซาง-ท้าปจ่าม) และอำเภอ 7 อำเภอ
# อ้น (สกุล)
อ้น  เป็นสกุลของสัตว์เลี้ยงลูกด้วยนมจำพวกสัตว์ฟันแทะในสกุล Rhizomys ในวงศ์ Spalacidae (หรือ Rhizomyidae) มีรูปร่างโดยรวม คือ มีรูปร่างอ้วนป้อมคล้ายหนูตะเภา ใบหูเล็ก ดวงตาเล็ก ขนตามลำตัวสีน้ำตาล มีฟันแทะที่แข็งแรง แลเห็นได้ชัดเจน มีขาและหางสั้นไม่มีขน แพร่กระจายพันธุ์อยู่ในทวีปเอเชียตั้งแต่อินเดีย, จีนตอนใต้ จนถึงเอเชียตะวันออกเฉียงใต้ ทำรังโดยการขุดรูอยู่ใต้ดินหรือในโพรงไม้ แบ่งออกเป็นห้องได้หลายห้อง กินพืชหลายชนิดเป็นอาหาร 

มีขนาดใหญ่สุดได้ถึง 60 เซนติเมตร น้ำหนักมากกว่า 8 กิโลกรัม

การจำแนก
แบ่งออกได้เป็น 3 ชนิด

อ้นกลาง (R. pruinosus)
อ้นเมืองจีน (R. sinensis)
อ้นใหญ่  (R. sumatrensis)

โดยอ้นกลาง และอ้นใหญ่ เป็นชนิดที่พบได้ในประเทศไทย ในประเทศไทยจัดเป็นสัตว์ป่าคุ้มครองประเภทที่ 1 ในบางพื้นที่นิยมนำเนื้อมารับประทานเพราะเชื่อว่าเป็นยาบำรุง
# นานาเอะ ทากิซาวะ
นานาเอะ ทากิซาวะ (; 22 กันยายน ค.ศ. 1987 –) เป็นนักกีฬาวอลเลย์บอลชาวญี่ปุ่น ผู้ทำหน้าที่ร่วมสังกัดอาเงโอะเมดิกส์

และในวันที่ 1 กรกฎาคม ค.ศ. 2013 ได้มีการประกาศถึงการออกของเธอจากสังกัดทีมอาเงโอะเมดิกส์

 ประวัติ 
นานาเอะ ทากิซาวะ เกิดที่มิตากะ กรุงโตเกียว เธอเข้าศึกษาที่โรงเรียนมัธยมฮาจิโอจิจิซเซ็ง (八王子実践中学校・高等学校) และเป็นสมาชิกของทีมวอลเลย์บอลร่วมกับมาริเอะ วาดะ และอายูกะ ฮัตโตริ ณ ที่โรงเรียนแห่งนี้ ภายหลังจากสำเร็จการศึกษาระดับชั้นมัธยมปลายแล้ว เธอก็ได้เข้าร่วมทีมวอลเลย์บอลสโมสรไพโอเนียร์เรดวิงส์ และได้รับการยกย่องว่าเป็นนักวอลเลย์บอลยอดเยี่ยมตลอดกาล โดยในประเทศญี่ปุ่นของเธอ ทากิซาวะได้รับการยกย่องว่าเป็นวีรสตรีแห่งชาติสำหรับความสำเร็จ และการมีส่วนร่วมของเธอในการแข่งขัน
# สำนักงานอุตุนิยมวิทยาเกาหลี
สำนักงานอุตุนิยมวิทยาเกาหลี (ฮันกึล: ; ฮันจา: ; คีซังช็อง) เป็นสำนักงานด้านอุตุนิยมวิทยาของสาธารณรัฐเกาหลี เริ่มให้บริการด้านอุตุนิยมวิทยาเมื่อปี พ.ศ. 2447 และเข้าร่วมองค์การอุตุนิยมวิทยาโลก เมื่อปี พ.ศ. 2499

 ประวัติ 
สำนักงานอุตุนิยมวิทยาเกาหลีตั้งขึ้นเริ่มแรกเมื่อเดือนสิงหาคม พ.ศ. 2492 ก่อนสงครามเกาหลีจะปะทุเพียง 1 ปี โดยในขั้นต้นโครงสร้างขององค์กรอยู่ภายใต้กระทรวงศึกษาธิการ จนกระทั่งในปี พ.ศ. 2541 สำนักงานอุตุนิยมวิทยาจึงอยู่ภายใต้การควบคุมของกระทรวงวิทยาศาสตร์และเทคโนโลยี ส่วนอุตุนิยมวิทยาของเกาหลีใต้ได้มีสถานะเป็นสำนักงานอุตุนิยมวิทยาเมื่อปี พ.ศ. 2533 และในปี 2551 สำนักอุตุนิยมวิทยาก็ถูกโอนไปอยู่ในการดูแลของกระทรวงสิ่งแวดล้อม

ที่ตั้ง
สำนักงานใหญ่ของสำนักอุตุนิยมวิทยาตั้งอยู่ที่แขวงแดบัง, เขตดงจัก, โซล โดยงานหลักขององค์กรจำแนกออกเป็น 5 ประเภทคือ สำนักอุตุนิยมวิทยาภูมิภาค, สถานีตรวจวัดสภาพอากาศอัตโนมัติ, หอดูดาวและหน่วยงานร่วมสำหรับตรวจสอบอุตุนิยมวิทยาJoint offices for Meteorological observation established by collaborative work between KMA and province offices.Order of Ministry of Environment(Revised in 2008.10.22)- KMA and organization set-up
# โมเช อิฟกี
โมเช อิฟกี (, ; เกิด 29 พฤศจิกายน ค.ศ. 1953) เป็นนักแสดงและผู้กำกับชาวโมร็อกโกเชื้อสาวยิว

  ประวัติ 
โมเช อิฟกี เกิดในกาซาบล็องกา ประเทศโมร็อกโกHead to Head with Moshe Ivgy เมื่อโตขึ้นเขาแต่งงานกับ Irit Sheleg พวกเขามีลูกสาว 1 คนชื่อ "Dana Ivgy" และเป็นนักแสดงในวงการเช่นกันA foregone conclusion ต่อมาเขาหย่ากับ Irit Sheleg และแต่งงานกับ Oreet พวกเขามีลูก 2 คนชื่อ "เอลลา" และ "ลิลลี"

ปัจจุบันเขาเป็นผู้กำกับภาพยนตร์เรื่อง And on the Third Day และเขาได้ร่วมงานกับ Dana ลูกสาวของเขาในภาพยนตร์เรื่อง Haiu Leilot ในปี ค.ศ. 2010 Dana Ivgy, born to act

 ภาพยนตร์ 
The Arbitrator (Ha-Borer, ค.ศ. 2007)
Haiu Leilot (There Were Nights, ค.ศ. 2010)
Restless (2008) (Amos Kollek's film)
Munich (2005) (สตีเวน สปีลเบิร์ก's film)
Medurat Hashevet (ค.ศ. 2004)
Aaron Cohen's Debt (ค.ศ. 1999)
Day After Day (Yom Yom, ค.ศ. 1998)
Love Sick (Hole Ahava B'Shikun Gimel, ค.ศ. 1995)
The Revenge of Itzik Finkelstein (Nikmato Shel Itzik Finkelstein, ค.ศ. 1993)
Cup Final (Gmar Gavi'a, ค.ศ. 1991)
Bread (Lehem, ค.ศ. 1986)Mitahat La'af (Under the Nose, ค.ศ. 1982); a.k.a. Big Shots (Jacob Goldwasser's film)

 รางวัลอคาเดมีอิสราเอล 
ค.ศ. 2004, Nominated, นักแสดงยอดเยี่ยม—Campfire (Medurat Hashevet)
ค.ศ. 2004, Won, นักแสดงสมทบยอดเยี่ยม—Metallic Bluesค.ศ. 2000, Nominated, นักแสดงสมทบยอดเยี่ยม—The Investigation Must Go On (Haboleshet Hokeret'')
# จังหวัดบิ่ญเซือง
บิ่ญเซือง   เป็นจังหวัดของประเทศเวียดนาม ตั้งอยู่ในภาคตะวันออกเฉียงใต้ของประเทศ อยู่ติดกับทางเหนือของนครโฮจิมินห์ จังหวัดนี้แยกตัวออกมาจากอดีตจังหวัดซงแบ๊เมื่อวันที่ 1 มกราคม ค.ศ. 1997

การปกครอง
จังหวัดบิ่ญเซืองประกอบด้วยอำเภอ 4 อำเภอ, เมือง 4 เมือง และนครประจำจังหวัด 1 นคร

แหล่งข้อมูลอื่น
เว็บไซต์ทางการจังหวัดบิ่ญเซือง 

บิ่ญเซือง
หมวดหมู่:จังหวัดบิ่ญเซือง
# โมเช คาเชอร์
โมเช คาเชอร์ (เกิด 6 กรกฎาคม ค.ศ. 1979)The Champs podcast with guest Jerrod Carmichael  (Podcast). Retrieved February 25, 2012. เป็นนักแสดงตลกหน้าเวทีชาวสหรัฐอเมริกา นักเขียน นักแสดงในลอสแองเจลิส ผลงานที่มีชื่อเสียงของเขาในปี ค.ศ. 2012 ได้แก่ Kasher in the Rye: The True Tale of a White Boy from Oakland Who Became a Drug Addict, Criminal, Mental Patient, and Then Turned 16.

นอกจากนี้ในปี ค.ศ. 2009 เพลง "Best New Comic" และอัลบั้มเพลงตลก Everyone You Know Is Going to Die, and Then You Are! ติด 1 ใน 20 อันดับของ iTunes ในปีเดียวกันอีกด้วย
# โมเช วัลลัก
โมเช โมริทซ์ วัลลัก (28 ธันวาคม ค.ศ. 1866 - 8 เมษายน ค.ศ. 1957Rossoff (2005), p. 383.) เป็นแพทย์ชาวเยอรมันเชื้อสายยิวและเป็นผู้บุกเบิกการแพทย์ในกรุงเยรูซาเล็ม เขาเป็นผู้ก่อตั้งโรงพยาบาล Shaarei Zedek บนถนนจาฟฟาโดยเป็นผู้ดูแลอยู่ 45 ปี และแนะนำยาที่ทันสมัยเพื่อพลเมืองยากจนและรับผู้ป่วยของทุกศาสนารวมถึงให้การรักษาพยาบาลฟรีสำหรับผู้ยากไร้อีกด้วย (subscription) ทำให้มีคนเรียกโรงพยาบาลแห่งนี้ว่า "โรงพยาบาลของวัลลัก" (Wallach's Hospital)Rossoff (2001), p. 489. เมื่อเขาเสียชีวิตลงร่างของเขาจึงถูกฝังอยู่ในสุสานขนาดเล็กใกล้โรงพยาบาลที่เขารัก
# มุน ซ็อง-มิน
มุน ซ็อง-มิน (, 14 กันยายน ค.ศ. 1986) เป็นนักกีฬาวอลเลย์บอลชายชาวเกาหลีใต้ ปัจจุบันเล่นให้กับช็อนอันฮุนไดแคปพิทอลสกายวอล์คเกอร์ในตำแหน่งตัวตีด้านนอก

ประวัติ
มุน เริ่มเล่นวอลเลย์บอลตอนเรียนอยู่ชั้นประถมศึกษาปีที่สี่ของโรงเรียนประถมศึกษามย็องรยุนในปูซาน หลังจากที่สำเร็จการศึกษาจากมหาวิทยาลัยคย็องกี เขาได้เข้าร่วมสโมสรเฟาเอฟเบ ฟรีดริชส์ฮาเฟิน ในปี ค.ศ. 2008 และเขาได้มีส่วนร่วมในการพาสโมสรคว้าแชมป์บุนเดิสลีกา프리드리히스하펜에서의 잠 못 드는 밤, 문성민 독일 동행 밀착 취재 DAY 1, 2 《스포츠 2.0》 2008년 9월 29일 ในฤดูกาลต่อมาเขาไปเล่นให้กับฮัลก์บังก์อังการาในเตอร์กิชลีก ดิวิชัน 1

มุนลงแข่งให้กับทีมชาติตั้งแต่ชุดเยาวชน เขาเป็นส่วนหนึ่งของทีมชาติรุ่นอายุไม่เกิน 20 ปี ในการแข่งขันวอลเลย์บอลเยาวชนชายชิงแชมป์เอเชีย 2004 โดยได้รางวัลชนะเลิศและได้เป็นตัวแทนทวีปเอเชียเข้าแข่งขันในวอลเลย์บอลชายชิงแชมป์โลก รุ่นอายุไม่เกิน 21 ปี 2005 ซึ่งพาทีมจบอันดับที่ 6

ในฤดูกาล 2010-11 เขาได้ย้ายไปประเทศเกาหลีใต้โดยลงเล่นในวี-ลีกเป็นครั้งแรก และได้เซ็นสัญญากับช็อนอันฮุนไดแคปพิทอลสกายวอล์คเกอร์프로배구 드래프트 거부 문성민 '1R 출장정지' 《연합뉴스》 2010년 11월 29일 15:46 작성, 2010년 12월 1일 3:46 확인 เขาได้รับรางวัลชนะเลิศโคโวคัปในปี ค.ศ. 2010 และ 2013

และในปี ค.ศ. 2017 เขาได้รับรางวัลเหรียญทองแดงในการแข่งขันวอลเลย์บอลชายชิงแชมป์เอเชีย 2017 ที่เกรซิก ประเทศอินโดนีเซีย

สังกัดสโมสร
  เฟาเอฟเบ ฟรีดริชส์ฮาเฟิน (2008–2009)
  ฮัลก์บังก์อังการา (2009–2010)
  ช็อนอันฮุนไดแคปพิทอลสกายวอล์คเกอร์ (2010–ปัจจุบัน)

เกียรติประวัติ
สโมสร
 บุนเดิสลีกา ฤดูกาล 2008-09 – 16px ชนะเลิศ, ร่วมกับเฟาเอฟเบ ฟรีดริชส์ฮาเฟิน
 โคโวคัป 2010 – 16px ชนะเลิศ, ร่วมกับช็อนอันฮุนไดแคปพิทอลสกายวอล์คเกอร์
 โคโวคัป 2013 – 16px ชนะเลิศ, ร่วมกับช็อนอันฮุนไดแคปพิทอลสกายวอล์คเกอร์
 วี-ลีก ฤดูกาล 2016-17 – 16px ชนะเลิศ, ร่วมกับช็อนอันฮุนไดแคปพิทอลสกายวอล์คเกอร์
 วี-ลีก ฤดูกาล 2018-19 – 16px ชนะเลิศ, ร่วมกับช็อนอันฮุนไดแคปพิทอลสกายวอล์คเกอร์

ทีมชาติ
 วอลเลย์บอลเยาวชนชายชิงแชมป์เอเชีย 2004 – 16px เหรียญทอง
 เอเชียนเกมส์ 2006 – 16px เหรียญทอง
 วอลเลย์บอลชายชิงแชมป์เอเชีย 2007 – 16px เหรียญทองแดง
 วอลเลย์บอลชายเอเชียนคัพ 2008 – 16px เหรียญทองเงิน
 เอเชียนเกมส์ 2010 – 16px เหรียญทองแดง
 เอเชียนเกมส์ 2010 – 16px เหรียญทองเงิน
 วอลเลย์บอลชายชิงแชมป์เอเชีย 2017 – 16px เหรียญทองแดง
# โมเช วาย. วาดิ
โมเช ยาโคบ วาดิ (, ; เกิด 4 กรกฎาคม ค.ศ. 1954) เป็นนักวิทยาการคอมพิวเตอร์เชื้อสายยิว ปัจจุบันเขาเป็นศาสตราจารย์สอนอยู่ที่ Rice University ประเทศสหรัฐอเมริกาMoshe Y. Vardi from Rice University. Retrieved 2012-06-20. และเป็นผู้อำนวยการสถาบันเทคโนโลยีสารสนเทศเคนเคนเนดี (Ken Kennedy Institute for Information Technology) ความสนใจของเขามุ่งเน้นไปที่การใช้งานของตรรกะทางวิทยาศาสตร์คอมพิวเตอร์ รวมถึงทฤษฎีฐานข้อมูล โมเดลทฤษฎีแบบมีขอบเขต (finite-model theory) รูปแบบความรู้ในระบบหลายตัวแทน (multi-agent systems) การตรวจสอบคอมพิวเตอร์ช่วยและการให้เหตุผล และตรรกะการเรียนการสอนในหลักสูตร ดังนั้นเขาจึงเป็นผู้เชี่ยวชาญที่มีชื่อเสียงในการตรวจสอบโมเดล (model checking) ความพึงพอใจที่มีข้อจำกัดและทฤษฎีฐานข้อมูล (constraint satisfaction and database theory) ตรรกะ (logic) และทฤษฎีทางวิทยาการคอมพิวเตอร์ (theoretical computer science)Moshe Y. Vardi from the ACM PortalWinslett, M. (2006). "Moshe Vardi speaks out on the proof, the whole proof, and nothing but the proof". ACM SIGMOD Record 35: 56.

เขาได้เขียนเอกสารทางเทคนิคกว่า 400 ชุดเช่นเดียวกับบรรณาธิการคนอื่นๆ อีกด้วยList of publications  from the DBLP Bibliography ServerList of publications from Microsoft Academic SearchList of publications from Google Scholar โดยเขาเขียนหนังสือให้เหตุผลเกี่ยวกับความรู้ร่วมกับ Ronald Fagin, Joseph Halpern และ Yoram Moses และในหนังสือชื่อ Finite Model Theory and Its Applications ร่วมกับ Erich Grädel, Phokion G. Kolaitis, Leonid Libkin, Maarten Marx, Joel Spencer, Yde Venema และ Scott Weinstein นอกจากนี้เขายังเป็นบรรณาธิการหัวหน้าด้านการสื่อสารของนิตยสาร ACM (Association for Computing Machinery) อีกด้วยVardi, M. Y. (2012). "Artificial intelligence: Past and future". Communications of the ACM 55: 5.
# โรนัลด์ เดอ บูร์
โรนัลดึส "โรนัลด์" เดอ บูร์ (เกิดเมื่อวันที่ 15 พฤษภาคม ค.ศ. 1970) เป็นอดีตนักฟุตบอลชาวดัตช์ซึ่งเคยเล่นในตำแหน่งกองกลางให้กับทีมชาติเนเธอร์แลนด์รวมทั้งสโมสรฟุตบอลอาชีพอีกหลายสโมสรในยุโรปและตะวันออกกลาง เขาเป็นพี่ชายฝาแฝดของฟรังก์ เดอ บูร์

โรนัลด์ เดอ บูร์ ประสบความสำเร็จในอาชีพนักฟุตบอลอย่างมากกับสโมสรอายักซ์ ปัจจุบันเขาทำหน้าที่เป็นผู้ช่วยผู้จัดการทีม A1 ในสถาบันฝึกฟุตบอลเยาวชนของอายักซ์
# เจสัน คูชัค
เจสัน คูชัค (Jason Kouchak) นักเปียโน, นักแต่งเพลง และนักร้อง ผู้ให้ความสนใจและมีส่วนร่วมในงานการกุศล และงานเพื่อสังคม ในหลายๆประเทศ เช่น อังกฤษ, ฝรั่งเศส, ญี่ปุ่น, สิงคโปร์ และ ฮ่องกง
 ประวัติ 
เจสัน คูชัค เกิดที่เมือง Lyon ประเทศฝรั่งเศส จบการศึกษาจาก Westminster School และเข้ารับการศึกษาเปียโนคลาสสิคที่ Royal College of Music และ Edinburgh University ปัจจุบันมีการออกอัลบั้มทั้งหมด 5 อัลบั้ม และ 2 อัลบั้มในนั้นได้ทำการบันทึกเสียงกับทาง Abbey Road Studios 
เจสัน คูชัค เคยแสดงเพลงบรรเลงที่แต่งขึ้น ผ่านทางสื่อโทรทัศน์ของประเทศอังกฤษ (BBC) และประเทศญี่ปุ่น NHK และเคยจัดการแสดงที่ Royal Festival Hall (ลอนดอน), Salle Pleyel (ปารีส) และ Mariinsky Theatre (St. Petersburg) ในงาน Edinburgh International Festival 
นอกจากนี้ เจสัน คูชัค ยังเคยได้ร่วมแสดงในงานกาล่าคอนเสิร์ตชื่อ "The Moon represents my Heart" ซึ่งจัดขึ้นสำหรับ Julian Lloyd Webber และ Jiaxin Cheng ณ Chelsea Arts Club เพื่อเฉลิมฉลองวันคล้ายวันเกิดครบรอบ 60 ปี ของ Julian Lloyd Webber และในปีค.ศ. 2010 ได้แสดงในงาน Chopin's bicentennial Guildhall Concert ร่วมกับ Elaine Paige
เจสัน คูชัค ได้ร่วมร้องเพลงในการแสดงบนเวทีที่ Café de Paris และCafé Royal และในปีค.ศ. 2012 เจสัน คูชัค ได้ร่วมทำการแสดงที่ Galle Literary Festival ร่วมกับ Tom Stoppard รวมถึงการเข้าร่วมแสดงในงานเปิดตัว London Chess Classic และในปีเดียวกัน เจสัน คูชัค ได้รับบทบาทเป็นวาทยากรในงานครบรอบ 20 ปี ของ French Film Festival UK ณ เมืองลอนดอน และเอดินเบิร์ก รวมถึงร่วมแสดงในงาน Chopin's Anniversary ณ สถานเอกอัครราชทูตกรุงปารีส

 ผลงาน 
 ผลงานเพลง 
 Space between Notes (2017)
 Comme d'Habitude  (2011)
 Midnight Classics (2008)
 Forever (2001)
 Watercolours (1999)
 Première Impression (1997)
# รายชื่อนักกีฬาวอลเลย์บอลเวิลด์ลีก 2013
ด้านล่างนี้มีทีมจากทีมที่เข้าร่วมการแข่งขันวอลเลย์บอลเวิลด์ลีก 2013

อายุของผู้เล่น ณ วันที่ 31 พฤษภาคม 2013: วันเริ่มการแข่งขัน

#ชื่อวันเกิด1ยุจิ ซุซุกิ2ยูเฮ สึกะซะกิ3ทะเคชิ นะกะโนะ (L)4ชิเกะรุ คอนโดะ5ชุน อิมะมุระ6โยะชิฟุมิ ซุซุกิ7มะซะชิ กุริกะมะ8กะซุโยะชิ โยะโกะตะ9ทะกะอะกิ โทะมิมะสึ10ได เทะซึกะ11โยะชิฮิโกะ มัตสึโมะโตะ12โกะตะ ยะมะมุระ (C)13เคน ทะกะฮะชิ14ทะสึยะ ฟุกุซะวะ15ไดสุเกะ ยะโกะ16ยุสุเกะ อิชิจิมะ17ยู โคะชิกะวะ18ยูตะ โยะเนะยะมะ19ชุนซูเกะ ชิจิกิ20ยุตะ มัตสึโอะตะ21ทะกะชิ เดะกิตะ22อิสเซ มาเอดะผู้ฝึกสอนเกริ ซะโตะ

#ชื่อวันเกิด1แมทธิว แอนเดอร์สัน2เจฟฟรีย์ แมนเซล3อีแวน ปาตัก4เดวิด ลี5ริชาร์ด ลัมบอร์น6พอล ลอตแมน7คาวิกา โชจิ8ไคล์ คอลด์เวลล์9เมอร์ฟี ทรอย10แอนโทนีโอ เชียเรลลี11ไบรอัน ทอร์นตัน12รัสเซล โฮล์มส์13แมทธิว รอว์ซัน14ไรอัน แอมเมอร์แมน15คาร์สัน คลาร์ก16เจย์สัน จาบลอนสกี17แมกซ์เวล โฮลท์18การ์เร็ต มัวกูตูเตีย19อัลเฟรโด เรฟต์20เดวิด สมิธ21แบรดลีย์ ลอว์สัน22เอริก โชจิ (L)ผู้ฝึกสอนจอห์น สเปรอว์

 แหล่งข้อมูลอื่น